Tekst til forsidebilledet Gørding (Fousingvej 2, Gørding)

Det gamle hus hedder Kringelborg og havde adressen Fousingvej 2 i Gørding.

Kvinden som står udenfor huset er Ida Magrethe Jensen. Hun er født i Lem i Salling 15.7.1842 og kommer til Gørding i 1888 sammen med mand og tre børn i alderen 6-14 år. Hun er sypige og ejer huset.

Hendes første barn er Kristian August Kjærulf Jensen, født 17.11.1875, det andet barn er Ane Elisabeth Kjærulf Jensen, født 12.9.1880 og det tredje barn er Ida Augusta Kjærulf Jensen, født 15.8.1884. De har forskellige fædre.

Ida Margrethe Jensen dør 4.4.1921 i Gørding. Hun var fraskilt fra tømrer Anders Mortensen fra Lem i Salling.

Manden der bor sammen med hende i Kringelborg er ikke far til nogle af hendes børn, han er maler og hedder Alfred Kristian Friis og er født i 1849.

Senere kommer Marie og Kresten Jørgensen til at bo i Kringelborg, han kaldes Kr. Skaue fra Skovhede i Skalstrup, han driver fiskeri og er rørhøster, der er ingen børn.

Senere kommer Raunsbæk til at bo i huset.